CELEX: 32012D0766
Language: mt
Date: 2012-12-07 00:00:00
Title: 2012/766/UE: Deċiżjoni ta’ Implimentazzjoni tal-Kummissjoni tas- 7 ta’ Diċembru 2012 li temenda l-Parti A tal-Anness XI mad-Direttiva tal-Kunsill 2003/85/KE fir-rigward tal-lista tal-laboratorji nazzjonali awtorizzati biex jimmaniġġjaw il-vajrus ħaj tal-marda tal-ilsien u d-dwiefer (notifikata bid-dokument numru C(2012) 8900)  Test b’relevanza għaż-ŻEE

11.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 337/53
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-7 ta’ Diċembru 2012
   li temenda l-Parti A tal-Anness XI mad-Direttiva tal-Kunsill 2003/85/KE fir-rigward tal-lista tal-laboratorji nazzjonali awtorizzati biex jimmaniġġjaw il-vajrus ħaj tal-marda tal-ilsien u d-dwiefer
   (notifikata bid-dokument numru C(2012) 8900)
   (Test b’relevanza għaż-ŻEE)
   (2012/766/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2003/85/KE tad-29 ta’ Settembru 2003 dwar miżuri tal-Komunità fuq il-kontroll tal-marda tal-ilsien u d-dwiefer li tirrevoka d-Direttiva 85/511/KEE u d-Deċiżjoni 89/531/KEE u 91/665/KEE u temenda d-Direttiva 92/46/KEE (1), u b’mod partikolari l-Artikolu 67(2) tagħha,
   Billi:
   
               (1)
            
            
               Id-Direttiva 2003/85/KE tistipula miżuri minimi ta’ kontroll li għandhom jiġu applikati fil-każ ta’ tifqigħa tal-marda tal-ilsien u d-dwiefer u ċerti miżuri preventivi bl-għan li jiżdiedu l-kuxjenza u t-tħejjija mill-awtoritajiet kompetenti u mill-komunità agrikola għal dik il-marda.
            
         
               (2)
            
            
               Dawk il-miżuri preventivi jinkludu obbligu fuq l-Istati Membri biex jassiguraw li l-immaniġġjar tal-vajrus ħaj tal-marda tal-ilsien u d-dwiefer għar-riċerka u d-dijanjożi jitwettaq biss fil-laboratorji approvati elenkati fil-Parti A tal-Anness XI tad-Direttiva 2003/85/KE.
            
         
               (3)
            
            
               Ir-Renju Unit informa uffiċjalment lill-Kummissjoni li isem il-laboratorju nazzjonali elenkat fil-Parti A tal-Anness XI tad-Direttiva 2003/85/KE li jinsab f’dak l-Istat Membru nbidel.
            
         
               (4)
            
            
               Għal ċertezza legali, huwa importanti li l-lista ta’ laboratorji nazzjonali stabbilita fil-Parti A tal-Anness XI tad-Direttiva 2003/85/KE tinżamm aġġornata. Għaldaqstant, huwa neċessarju li tinbidel l-annotazzjoni għar-Renju Unit fil-lista tal-laboratorji nazzjonali stabbiliti fil-parti A ta’ dak l-Anness.
            
         
               (5)
            
            
               L-Anness XI tad-Direttiva 2003/85/KE għandu għalhekk jiġi emendat skont dan.
            
         
               (6)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Fil-Parti A tal-Anness XI tad-Direttiva 2003/85/KE, l-annotazzjoni għar-Renju Unit tinbidel b’dan li ġej:
   
      
                  “UK
               
               
                  Ir-Renju Unit
               
               
                  The Pirbright Institute
               
               
                  Ir-Renju Unit
                  L-Estonja
                  Il-Finlandja
                  L-Irlanda
                  Il-Latvja
                  Malta
                  Is-Slovenja
                  L-Isvezja”
               
            
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, is-7 ta’ Diċembru 2012.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 306, 22.11.2003, p. 1.